รายพระนามพระสันตะปาปา
รายพระนาม > คริสต์สหัสวรรษที่สอง > คริสต์ศตวรรษที่สิบแปด

| ลำดับ ปอนติฟ | พระนาม | พระนาม | สมณสมัย | ประสูติ | พระชนม์ชีพ (ตามสมณสมัย) | หมายเหตุ |
| --- | --- | --- | --- | --- | --- | --- |
| 243  |  | สมเด็จพระสันตะปาปาเคลเมนต์ที่ 11  ละติน: CLEMENS Undecimus (Giovanni Francesco Albani) | 23 พฤศจิกายน ค.ศ. 1700  –19 มีนาคม ค.ศ. 1721 (20 ปี 116 วัน หรือ 7421 วัน) | 23 กรกฎาคม ค.ศ. 1649  ณ อูร์บีโน มาร์เค รัฐสันตะปาปา | 51 – 71 พรรษา | • ชาวอิตาลี  • ข้อถกเถียงพิธีกรรมจีน  • ทรงอุปถัมภ์การขุดค้นทางโบราณคดีในสุสานใต้ดินแห่งกรุงโรมครั้งแรก  • ทรงประกาศให้การฉลองแม่พระปฏิสนธินิรมลสามารถกระทำได้เป็นการทั่วไป |
| 244  |  | สมเด็จพระสันตะปาปาอินโนเซนต์ที่ 13  ละติน: INNOCENTIUS Tertius Decimus (Michelangelo dei Conti) | 8 พฤษภาคม ค.ศ. 1721  – 7 มีนาคม ค.ศ. 1724 (2 ปี 304 วัน หรือ 1034 วัน) | 13 พฤษภาคม ค.ศ. 1655  ณ โปลี ลัตซีโย รัฐสันตะปาปา | 65 – 68 พรรษา | • ชาวอิตาลี  • ทรงห้ามมิให้คณะเยสุอิตเดินทางไปประกอบภารกิจในจีนและสั่งห้ามมิให้มีการรับสมาชิกใหม่เข้าคณะ  • ทรงออกตราสาร อะโปสโตลิซิ มินิสแตรี (Apostolici Ministerii) ในปี ค.ศ. 1724 เพื่อฟื้นฟูวินัยสงฆ์ในสเปน |
| 245  |  | สมเด็จพระสันตะปาปาเบเนดิกต์ที่ 13 (ผู้รับใช้พระเป็นเจ้า) ละติน: BENEDICTUS Tertius Decimus (Pietro Francesco Orsini O.P.) | 29 พฤษภาคม ค.ศ. 1724  – 21 กุมภาพันธ์ ค.ศ. 1730 (5 ปี 268 วัน หรือ 2094 วัน) | 2 กุมภาพันธ์ ค.ศ. 1649  ณ กราวีนา บารี ราชอาณาจักรนาโปลี | 75 – 81 พรรษา | • ชาวอิตาลี  • สมาชิกคณะดอมินิกัน  • สมาชิกตระกูลออร์ซีนีคนที่ 3 และคนสุดท้ายที่ได้เป็นพระสันตะปาปา   • เริ่มแรกใช้พระนาม "เบเนดิกต์ที่ 14" จากการเว้นพระนามตามพระสันตะปาปาซ้อน แต่ภายหลังเปลี่ยนเป็น "เบเนดิกต์ที่ 13"  • เพิกถอนการห้ามสูบบุหรี่ทั่วโลกของพระสันตะปาปาเออร์บันที่ 17 และพระสันตะปาปาเออร์บันที่ 18 |
| 246  |  | สมเด็จพระสันตะปาปาเคลเมนต์ที่ 12  ละติน: CLEMENS Duodecimus (Lorenzo Corsini O.F.S) | 12 กรกฎาคม ค.ศ. 1730  – 6 กุมภาพันธ์ ค.ศ. 1740 (9 ปี 209 วัน หรือ 3496 วัน) | 7 เมษายน ค.ศ. 1652  ณ ฟิเรนเซ แกรนด์ดัชชีตอสคานา | 78 – 87 พรรษา | • ชาวอิตาลี  • การก่อสร้างด้านหน้าอาคารใหม่ของอัครมหาวิหารนักบุญยอห์น ลาเตรัน สำเร็จเสร็จสิ้นในปี ค.ศ. 1735  • ทรงสร้างน้ำพุเตรวีในโรมปี ค.ศ. 1732  • ทรงประนามองค์กรฟรีเมสันในตราสาร อิน เอมิเนนติ อะโปสโตลาตุส (In eminenti apostolatus) ปี ค.ศ. 1738  • พระสันตะปาปาพระองค์สุดท้ายที่ขึ้นครองสมณศักดิ์เมื่อพระชนมายุมากก่อนพระสันตะปาปาเบเนดิกต์ที่ 16 ในปี ค.ศ. 2005 |
| 247  |  | สมเด็จพระสันตะปาปาเบเนดิกต์ที่ 14  ละติน: BENEDICTUS Quartus Decimus (Prospero Lorenzo Lambertini) | 17 สิงหาคม ค.ศ. 1740  – 3 พฤษภาคม ค.ศ. 1758 (17 ปี 259 วัน หรือ 6468 วัน) | 31 มีนาคม ค.ศ. 1675  ณ โบโลญญา รัฐสันตะปาปา | 65 – 83 พรรษา | • ชาวอิตาลี  • ทรงปฏิรูปการศึกษาสำหรับนักบวชและปฏิทินการฉลองนักบุญ  • การก่อสร้างน้ำพุเตรวีสำเร็จเสร็จสิ้น  • ทรงรับรองแนวคำสอนของทอมัส อไควนัส  • ทรงตั้งสถาบันด้านศิลปะ ศาสนา และวิทยาศาสตร์หลายแห่ง |
| 248  |  | สมเด็จพระสันตะปาปาเคลเมนต์ที่ 13  ละติน: CLEMENS Tertius Decimus (Carlo della Torre di Rezzonico) | 6 กรกฎาคม ค.ศ. 1758  – 2 กุมภาพันธ์ ค.ศ. 1769 (10 ปี 211 วัน หรือ 3864 วัน) | 7 มีนาคม ค.ศ. 1693  ณ  เวนิส สาธารณรัฐเวนิส | 65 – 75 พรรษา | • ชาวอิตาลี  • บัญชาให้ปรับปรุงรูปปั้นชายโป๊เปลือยในวาติกันด้วยการนำใบมะเดื่อมาปกปิดอวัยวะเพศ  • ทรงปกป้องคณะเยสุอิตในตราสาร อะโปสโตลิกุม ปัสเซนดิ (Apostolicum pascendi) ในปี ค.ศ. 1765 |
| 249  |  | สมเด็จพระสันตะปาปาเคลเมนต์ที่ 14  ละติน: CLEMENS Quartus Decimus (Giovanni Vincenzo Antonio Ganganelli O.F.M. Conv.) | 19 พฤษภาคม ค.ศ. 1769  – 22 กันยายน ค.ศ. 1774 (5 ปี 126 วัน หรือ 1952 วัน) | 31 ตุลาคม ค.ศ. 1705  ณ ซันตาร์กันเจโล ดี โรมักนา รัฐสันตะปาปา | 63 – 68 พรรษา | • ชาวอิตาลี  • สมาชิกคณะฟรันซิสกันคอนเวนชวล (Conventual Franciscans)  • ในปี ค.ศ. 1773 ทรงปราบปรามคณะเยสุอิตด้วยตราสาร ดอมินุส อัก เรเดมเตอร์ (Dominus ac Redemptor) เป็นช่วงเวลาสั้น ๆ |
| 250  |  | สมเด็จพระสันตะปาปาปิอุสที่ 6  ละติน: PIUS Sextus (Count Giovanni Angelo Braschi) | 15 กุมภาพันธ์ ค.ศ. 1775  – 29 สิงหาคม ค.ศ. 1799 (24 ปี 195 วัน หรือ 8961 วัน) | 25 ธันวาคม ค.ศ. 1717  ณ  เกเซนา เอมีเลีย-โรมัญญา รัฐสันตะปาปา | 57 – 81 พรรษา | • ชาวอิตาลี  • ทรงประนามการปฏิวัติฝรั่งเศส  • ทรงถูกขับไล่ออกจากรัฐสันตะปาปาโดยกองกำลังฝรั่งเศสในปี ค.ศ. 1798 จนกระทั่งสิ้นพระชนม์  • พระสันตะปาปาผู้ทรงอุปถัมภ์ศิลปะสมัยฟื้นฟูศิลปวิทยาพระองค์สุดท้าย |
| –  |  | ช่วงว่างระหว่างสมณสมัย | 29 สิงหาคม ค.ศ. 1799  – 14 มีนาคม ค.ศ. 1800 (197 วัน) | –  | –  | • สมัยไร้พระสันตะปาปาเป็นเวลา 6 เดือนโดยไม่มีการเลือกพระสันตะปาปาโดยชอบธรรมเนื่องจากปัญหาด้านการเดินทางขนส่ง กล่าวคือพระสันตะปาปาพระองค์ก่อนสิ้นพระชนม์ในฐานะนักโทษ ส่วนที่ประชุมเลือกพระสันตะปาปาจัดขึ้นที่เวนิส |